Общинска избирателна комисия- Ветово
РЕШЕНИЕ
№ 54-МИ
Ветово, 30.09.2023 г.

ОТНОСНО: Назначаване съставите на СИК в Община Ветово, област Русе в образуваните избирателни секции на територията на Община Ветово, при произвеждане на Изборите за общински съветници и за кметове на 29 октомври 2023 г.
[bookmark: _GoBack]Постъпило е Предложение с Изх. № 25-00-65/27.09.2023г, за състав на СИК на територията на Община  Ветово, обл. Русе от Нермин Кязимова –  зам.-кмет на Община Ветово (Съгласно Заповед № РД-779/26.09.2023 г.) с Вх.№29/26.09.2023г. по описа на ОИК-Ветово. Предложението е изготвено във връзка с проведените консултации при кмета на Община Ветово, относно определянето на съставите на СИК, за което е съставен протокол. От същия се установява, че всички участвали представители на партии и коалиции са постигнали съгласие. С оглед на постигнатото съгласие, към Предложението са приложени документите съгл. чл.91, ал. 8 от ИК и Решение № 2378-МИ/12.09.2023г. на ЦИК, а именно: 1/ Поименно предложение за съставите на СИК, съдържащо имена, ЕГН, длъжност в комисията, образование, специалност, партия/коалиция, която ги предлага и тел. за връзка; 2) предложенията на партиите и коалициите, представени при консултациите; 3) копие от удостоверение за актуално правно състояние на партията или решение за създаване на коалицията; 4) пълномощните на лицата, участвали в преговорите, когато партиите и коалициите се представляват от пълномощник, както и адрес, телефон и лице за контакт; 5) представените при консултациите списъци на резервните членове на СИК (които предлагат такива); 6) протокола от консултациите; 7) копие от поканата за провеждане на консултациите и начинът на оповестяването му, посредством електронния сайт на Община Ветово. След извършена проверка, се установява, че при проведените консултации са  представени всички изискуеми документи по чл.91, ал.4 и ал.5 от ИК.
В направеното Предложение се констатират несъответствия в имената и ЕГН на 15 предложени членове от различни партии и коалиции, които несъответствия бяха своевременно проверени и отстранени след извършена справка в Служба „ГРАО“.
За несъответствието е уведомена Коалиция „Продължаваме промяната  Демократична България“, която на 29.09.2023 г. с писмо с вх. № 34, представи в ОИК нови членове, които да се заменят, както следва:
СИК 180500004 ЗАМЕНЯ  Красимир Стоянов Йорданов с ТОДОРКА ГЕОРГИЕВА ЦВЕТАНОВА
СИК 1800005 ЗАМЕНЯ Цветомир Петров Петров с МЕРИАН МИЛАИМ БИЧКАЙ
СИК 180500009 ЗАМЕНЯ Свилен Александров Славов с ОГЮН ОСМАНОВ ДАВУЛДЖИЕВ
СИК 1800013 ЗАМЕНЯ Илия Атанасов Янакиев с ДАЯНА АНДРЕЕВА ПЕНЕВА
 С оглед на това, ОИК-Ветово състави Списък на секционните избирателни комисии в Община Ветово, Област Русе, за произвеждане на избори за общински съветници и кметове на 29.10.2023 г., съобразно Предложение на зам.-кмета на Община Ветово, списък с нови членове от Коалиция „Продължаваме промяната- Демократична България“  и след извършена корекция на данните от 	Служба „ГРАО“- Община Ветово.		
Предвид гореизложеното и на основание чл.87, ал.1, т.5, вр. чл. 89, ал.1, вр. чл. 91, ал. 11 от ИК и Решение № 2378-МИ/12.09.2023г. на ЦИК, ОИК-Ветово
		

Р Е Ш И:
НАЗНАЧАВА поименния състав на секционните избирателни комисии в образуваните избирателни секции на територията на Община Ветово, област Русе, при произвеждане на изборите за общински съветници и за кметове на 29.10.2023 г., съгласно приложен Списък, съставен от ОИК-Ветово, който да се счита за неразделна част от настоящото решение.
УТВЪРЖДАВА списък на резервните членове, съгласно направеното Предложение.

Да се издадат удостоверения на назначените членове на СИК.

На осн.чл.88 от ИК, решенията на ОИК-Ветово могат да се оспорват в тридневен срок от обявяването им пред ЦИК.

Председател:
/Стела Стоилова/
					  		 Секретар:				
				        				/Димитър Костадинов/



